cyanic-selkie/wikianc huggingface dataset:
Willie Gillis
Modelle
Alhoewel Buck weggegaan het, was die model wat Gillis se meisie uitgebeeld het, steeds beskikbaar. Sy was  mede-illustreerder, Mead Schaeffer, se dogter. Rockwell skilder haar waar sy getrou lê en slaap om middernag op Oujaarsaand met foto's van Willie Gillis bokant haar bed in Willie Gillis: New Year's Eve. Die daaropvolgende voorblad van 11 duim (280 mm) × 14 duim (360 mm)  Willie Gillis: Generations, beeld die Gillis militêre familie uit in foto's bokant 'n boekrak vol van Gillis oorlog boeke. Hierdie voorblad het aanleiding gegee tot honderde briewe van Gillis'e wat die denkbeeldige boeke wou koop. Mead se dogters Lee en Patty Schaeffer het kompeterende emosies teenoor Gillis vertoon in een Post voorblad.
Gereformeerde kerk Mafikeng
duimnael|regs|160px|Ds. Daniël Francois Malan, die leraar van 1959 tot 1961, toe hy sy [[emeritaat aanvaar.]]
Op 27 Junie 1947 het die kerkraad ’n brief van die stadsklerk ontvang waarin die erf in Shippardstraat, waarop die kerk vandag nog staan, aan die kerk aangebied word vir £25 plus die koste van advertering, opmeting en diagramme. Die eerste kerkgebou op dié perseel is op 5 Mei 1951 in gebruik geneem en die tweede en huidige kerk op 25 Maart 1972.
Vlag van Suid-Korea
Geskiedenis
Die afwesigheid van ’n nasionale vlag het eers in 1876 ’n gesprekspunt in Korea geword in die tyd van die Joseondinastie. Voor 1876 het Korea geen behoefte aan ’n nasionale vlag gehad nie. Die kwessie het ontstaan gedurende die onderhandelinge vir die Japans-Koreaanse Verdrag van 1876 waar die afgevaardigde van die Japanse Keiserryk die Japanse nasionale vlag vertoon het, terwyl die Joseondinastie geen nasionale simbool gehad het om uit te beeld nie. In daardie tyd het sommige mense voorgestel dat ’n nasionale vlag geskep word, maar die Koreaanse regering het dit as onbelangrik en onnodig geag. Teen 1880 het die vinnige toename in buitelandse onderhandelinge gelei tot die dringende behoefte aan ’n nasionale vlag. Die gewildste voorstel is in die “Koreastrategie”-dokumente vervat en is deur Huang Zunxian, die Chinese afgevaardigde, geskryf. Dit het voorgestel dat die vlag van die Qing-dinastie van China by dié van die Joseondinastie van Korea geïnkorporeer word. In reaksie op die Chinese voorstel, het die Koreaanse regering Lee Young-Sook gestuur om die skema met Li Hongzhang, die Chinese staatsman en diplomaat, te bespreek. Li het met sommige elemente van Huang se voorstel saamgestem met die aanvaarding dat Korea veranderinge sou aanbring. Die Qing-regering het Li se gevolgtrekking bekragtig, maar dit is onbekend hoe entoesiasties die Joseonregering oor hierdie voorstel was.
Tulbaghia violacea
Tulbaghia violacea is 'n geofiet wat tot die Amaryllidaceae familie hoort. Die spesie is endemies in KwaZulu-Natal, die Oos-Kaap en die Wes-Kaap.
Carl von Brandis
Kaptein Carl von Brandis (1827 – 22 Junie 1903) was 'n ruitery-offisier in Oostenrykse en Britse diens, en later 'n mynkommissaris en landdros in die Suid-Afrikaanse Republiek (Transvaal). Hy is veral bekend vir die feit dat hy die Witwatersrand se eerste mynkommissaris en Johannesburg se eerste landdros was.
Vroeë lewe
Carl von Brandis is in 'n militêre familie van Nedersakse gebore. Beide sy vader en oupa het tydens die Skiereilandoorlog en later by die Slag van Waterloo onder die Hertog van Wellington in die Iberiese Skiereiland gedien. Von Brandis het sy militêre loopbaan in 1842 begin en vir twee jaar by die Hanoverian Cadet Institute opgelei.
Huwelik
Von Brandis is op 28 Januarie 1856 in Hannover getroud met Matilda Hṻhne. Die huwelik het net meer as 'n jaar geduur, voordat sy vrou en hul enigste kind op 13 Mei 1857 gesterf het. In 1858 ontmoet en trou hy met Jane Margaret Hohne in Kaapstad, Kaapkolonie.
Duitse nasionale krieketspan
Beheerliggaam
Die Duitse Krieketbond bestuur al die Duitsland-verteenwoordigende nasionale spanne, insluitende die mans, vroue en jeug. Hulle is ook verantwoordelik vir die bestuur en organisasie van T20I-reekse teen ander spanne, en die reëling van internasionale wedstryde tuis. Daarbenewens is die DCB verantwoordelik vir inkomsteverkryging deur die verkoop van kaartjies, borgskappe en uitsaairegte, veral in verband met die Duitse span.
Invoering van krieket
In 1901 het die Preußenklub se teenbesoek in Kopenhagen gevolg, dit was die eerste toer van ’n Duitse krieketspan nog. Een jaar later het die DFuCB homself ontbind. In 1911 het die Leicester CCC die eerste Engelse krieketspan geword om Duitsland te besoek. Dié span het in Augustus vier wedstryde gespeel teen Union CC, Victoria CC, Preußen CC en Duitsland, wat as ’n internasionale wedstryd geag is. Behalwe vir die Engelse Tom Dutton, Duitsland se kaptein, was die span saamgestel uit Berlyners. Die besoekers het al die vier wedstryde elk met ’n beurt gewen. In dié wedstryde het veral die veelsydige Felix Menzel uitgeblink. Nadat die Berlynse Krieketliga in 1913 vir die eerste keer 14 spanne behels het, is die eerste beheerliggaam Duitse Krieketbond (Deutscher Cricket Bund, DCB) gestig. Tydens die Eerste Wêreldoorlog moes die DCB egter sy werk staak, hoewel die Berlynse Krieketliga ná die kansellasie in 1914 in die oorlogsjare 1915, 1916 en 1918 wel kon voortgaan. Die speelprogram is egter bemoeilik deur die wegbreek van die betrekkinge met die Verenigde Koninkryk, die oorlogsdeelname van verskeie spelers en die toerusting se slytasie.
Tussenoorlogse tydperk
Voor en tydens die Olimpiese Somerspele 1936 het die Nasionaalsosialiste egter probeer om ’n “vriendeliker” en “beskaafde” beeld te skep. Dit het die Duitse krieket ook ’n blaaskans gegee. Die nasionale sportkommissaris Hans von Tschammer und Osten het in Engeland tenniswedstryde bygewoon en was ook beïndruk deur krieket. Met die polities nie aktiewe krieketspeler Felix het hy sportamptenare en -joernaliste uit krieketlande ter geleentheid van die Olimpiese Somerspele en talle krieketklubs genooi vir toere na Berlyn. Onder dié genooide klubs was Worcestershire, wat in Augustus 1937 Berlyn vir drie wedstryde besoek het. Die gaste het al daardie wedstryde maklik gewen, waaronder die eerste wedstryd met 101 lopies en die derde met 249 lopies. In die daaropvolgende jaar het die Somerset Wanderers Berlyn vir drie wedstryde besoek. Dié toer is ook gereël op aanbeveling deur Felix, wat in sy verwelkomingstoespraak Britse krieketspelers gevra het om die sport op die vasteland te help bevorder. Hy het ’n internasionale toernooi voorgestel, waartoe die MCC ’n trofee sou skenk. Daarmee was hy een van die eerstes, wat ’n soort “krieketwêreldbekertoernooi” voorgestel het. Dié toernooi sou in Engeland deur die MCC en vastelandse spanne soos België, Denemarke, Duitsland en Nederland beslis word. Hoewel die MCC die toernooi sou wen, sou hulle die beker die daaropvolgende keer moet verdedig, het hy verder gesê. Die eerste wedstryd van die toer teen Preußen CC moes na gure weer afgelas word, die tweede wedstryd teen BSV 92 CC het Somerset met ’n beurt en 72 lopies gewen, terwyl die laaste wedstryd teen ’n Berlynse keurspan onbeslis geëindig het. In die 1930’s is met Deense spanne ook wedersydse toere gereël. In 1937 is die Old Boys of Copenhagen deur United Berlin met 107 lopies verslaan. Tydens die teenbesoek in Kopenhagen het die Berlyners met 75 lopies geseëvier. In 1939 is die laaste wedstryde voor die uitbreek van die Tweede Wêreldoorlog beslis, waarby Nykøbing Falster teen BFV en ’n Berlynse keurspan verloor het. Tydens die teenbesoek in Denemarke het BFC met 27 lopies gewen.
Naoorlogse tydperk en herbegin
Tydens die Europese Krieketbeker se afdeling twee in 2000 en 2002 het Duitsland die tweede plek behaal. In 2004 het hulle ’n swakker toernooiverloop gehad en in die derde plek geëindig. Twee jaar later het Duitsland dieselfde uitslag behaal, dié keer na Jersey en Noorweë, waarmee hulle vir die Wêreldkrieketliga 2007–09 se afdeling vyf gekwalifiseer het. In 2007 het die Duitsers Engeland besoek en in Wes-Yorkshire teen countyklubs te staan gekom. Die Wêreldkrieketliga het sedert 2007 met verskeie afdelings die krieketwêreldbekerkwalifisering gevorm. Duitsland het tydens die afdeling vyf 2008 in Jersey die sewende plek onder twaalf deelnemers behaal. In die Europese Kampioenskap se afdeling twee het hulle in die vyfde plek geëindig. Tydens die Europese Krieketbeker 2008 het die span ’n swak toernooiverloop gehad en slegs die vyfde plek behaal. In Junie dieselfde jaar het die MCC vir vier wedstryde Duitsland besoek, waarvan die gasheer die laaste wedstryd in Berlyn met 65 lopies gewen het. In 2010 het Duitsland weer ’n goeie tweede plek behaal.
Tydens die Europese Krieketbeker 2011 se eerste afdeling het Duitsland die tiende plek behaal, waarmee hulle in dié afdeling aangebly het. In 2012/2013 het die Duitsers die sewende plek behaal, waarmee hulle na die tweede afdeling afgeskakel is. Hier, in 2014/2015, het hulle die sesde plek behaal en in dié afdeling aangebly. In 2016 het Duitsland die tweede afdeling gewen en is daarmee bevorder na die eerste afdeling, wat hulle in 2017 ook beklink het.
Ronald Squire
Ronald Squire (25 Maart 1886 – 16 November 1958) was 'n Engelse akteur. Hy was bekend vir sy rolle in die rolprente While the Sun Shines (1947), The Rocking Horse Winner (1949), My Cousin Rachel (1952), en Man with a Million (1954).
Romulea antiatlantica
Romulea antiatlantica is 'n meerjarige blomplant en geofiet wat tot die genus Romulea behoort. Die spesie is endemies aan Marokko en kom in die Antiatlasberge voor.
Apodolirion macowanii
Apodolirion macowanii is 'n geofiet wat tot die Amaryllidaceae familie hoort. Die spesie is endemies aan die Oos-Kaap en kom vanaf Jeffreysbaai tot by die Groot-Visrivier voor. Van die ses subpopulasies is twee reeds vernietig deur voorstedelik ontwikkeling in Port Elizabeth terwyl twee ander bedreig word deur ontwikkeling by Kouga en Papiesfontein. Die verlies word as 33% van die populasie geskat.
Karin Hardt
Karin Hardt (28 April 1910 – 5 Maart 1992) was 'n Duitse aktrise. Sy was bekend vir haar rolle in die rolprente Acht Mädels im Boot (1932), Port Arthur (1936), Der Mann, der nicht nein sagen kann (1938), en Fasching (1939).
Praganemoon
Identifikasie
Hierdie anemoon het die vermoë om na ander plekke te dryf deur homself met water te vul. Hulle is die gasheer vir anemoonvisse, garnale en krappe in simbiotiese verhoudings. Aanraking mag die vel irriteer.
Nikolaas van Mira
Biografie
Un cult neînsemnat al sfântului Nicolae de Mira își face apariția în Occident, o dată cu Nicolae I († 867), papa Romei, care zidește, în bazilica <i id="mwVQ">Santa Maria Maggiore</i>, un altar lateral dedicat patronului său.
oorblyfsels
'n Deel van die heilige oorblyfsels is ook by die "Vatra Luminoasa"-kerk.
Kampioenetrofee 2004
Die Kampioenetrofee 2004 (Engels: 2004 ICC Champions Trophy) is van 10 tot 25 September 2004 in Engeland beslis. Dit was die vierde Kampioenetrofee in EDI-krieket wat deur die Internasionale Krieketraad (IKR) aangebied is.
Deelnemers
Die destydse tien toetslande het regstreeks vir die Kampioenetrofee 2004 gekwalifiseer: Australië, Bangladesj, Engeland, Indië, Nieu-Seeland, Pakistan, Sri Lanka, Suid-Afrika, Wes-Indië en Zimbabwe. Daarbenewens het Kenia en die Verenigde State, wat destyds oor EDI-status beskik het, vir dié toernooi gekwalifiseer. Nadat die Verenigde State die IKR Sesnasiesuitdaagtoernooi met ’n beter lopietempo bo Kanada, Namibië, Nederland, Skotland en die Verenigde Arabiese Emirate afgesluit het, het hulle vir hul eerste vername kriekettoernooi gekwalifiseer.
Protosuberites lacustris
Die spons behoort tot die genus Protosuberites en tot die familie Suberitidae. Die wetenskaplike naam van die spesie is die eerste keer geldig gepubliseer in 1915 deur Annandale.
Tayanç Ayaydın
Tayanç Ayaydın (gebore 7 Augustus 1979) is 'n Turkse akteur.
Sydney-lughawe
Moderne geskiedenis
Die nuwe terminaal is op 3 Mei 1970 amptelik deur koningin Elizabeth II geopen. Die eerste Boeing 747 "Jumbo Jet" by die lughawe, Pan Am se Clipper Flying Cloud (N734PA), het op 4 Oktober 1970 aangekom. Die oos-wes aanloopbaan was toe 2 500 m lank; in die 1970's is die noord-suid-aanloopbaan uitgebrei om een van die langste aanloopbane in die Suidelike Halfrond te word.
Die internasionale terminaal is in 1992 uitgebrei en het sedertdien verskeie opknappings ondergaan, insluitend 'n groot een vroeg in 2000, net betyds vir die Olimpiese Somerspele 2000 wat in Sydney gehou is. Die lughawe het nog 'n projekontwikkeling ondergaan wat in 2010 begin het om die transito-sone uit te brei wat nuwe belastingvrye fasiliteite, winkels en ontspanningsareas vir passasiers gebring het.
Faith Popcorn
Voorspellings
Die sakeboekboekskrywer William A. Sherden is skepties oor haar idees oor kokonvorming. Hy verskaf statistieke wat die dubbelsyferpersentasiegroei toon in aktiwiteite buite die huis in die vyf jaar na haar voorspelling. Die Amerikaanse posdiens het VSA$ 566 000 aan Faith Popcorn betaal om 'n lewensvatbare toekoms vir die poskantoor voor te stel, 'n verbintenis wat deur die Republikeinse senator Tom Coburn van Oklahoma gekritiseer is in sy jaarlikse lys van 100 voorbeelde van "verkwistende" besteding.
Visbur
Visbur of Wisbur (Oudnoors vir "Sekere seun" of "Ongetwyfelde seun") was in die Noorse mitologie 'n legendariese koning van Swede se Huis van Yngling wat uit Gamla Uppsala regeer het. Hy was die seun van Vanlande, wat hy as koning opgevolg het.
Van Riebeeck-Vereniging
Soortgelyke organisasies
Organisasies met soortgelyke doelstellings is die Linschoten-Vereeniging in Nederland, die Champlain Society in Kanada en die Hakluyt Society in Engeland. Verenigings in Suid-Afrika wat hulle toespits op die bewaring en herdenking van die geskiedenis van die land is die Stigting Simon van der Stel, die Stigting VOC en die Kaapse Drie Eeue Stigting.
9K33 Osa
Die 9K33 Osa (Engels: Wasp; Navo-verslaggewing SA-8 Gecko) is 'n hoogsmobiele, lae-hoogte, taktiese grond-tot-lugmissielstelsel met kort afstand wat in die Sowjetunie ontwerp is. Die uitvoerweergawe se naam is Romb. Osa was die eerste mobiele lugafweermissielstelsel wat oor sy eie aansluitradars op 'n enkele voertuig beskik het.
Ivan Glasenberg
Ivan Glasenberg (gebore 7 Januarie 1957 in Johannesburg) is 'n Suid-Afrikaanse sakeman en bestuurder. Hy is die voormalige hoof uitvoerende beampte van Glencore, een van die wêreld se grootste kommoditeitsverhandelings- en mynmaatskappye. In Desember 2020 is aangekondig dat Glasenberg teen Junie 2021 as uitvoerende hoof sal uittree. Hy het burgerskap van Suid-Afrika en Australië. In 2011 het hy 'n Switserse burger geword. Hy is ook op die direksie van die mynmaatskappy Minara Resources Ltd. Hy was teen die einde van 2018 met bates van R65,3 miljard die vierde rykste Suid-Afrikaner.
Orde van Jamaika
Die Orde van Jamaika is die vyfde van die ses ordes in die Jamaikaanse eerbewysstelsel. Die orde is in 1969 ingestel en word beskou as gelykwaardig aan 'n ridderskap in Brittanje.
Jamaikane óf buitelanders kan die ereprys ontvang vir besonderse prestasies. Lede van die orde sluit in Usain Bolt en Grace Jones. Koningin Sofía van Spanje is 'n erelid.
Grit Hegesa
Grit Hegesa (23 Desember 1891 – 17 Januarie 1972) was 'n Duitse aktrise. Sy was bekend vir haar rolle in die rolprente Hotel Esplanade (1919), Geflüster des Teufels (1919), Der weisse Pfau (1920), en ''Kinder der Finsternis - 1. Der Mann aus Neapel'' (1921).
Kirsten Heiberg
Kirsten Heiberg (25 April 1907 – 2 Maart 1976) was 'n Duitse aktrise. Sy was bekend vir haar rolle in die rolprente ''Achtung! Feind hört mit! (1940), Falschmünzer (1940), Titanic (1943), en Hafenmelodie'' (1950).
Frank Stanmore (akteur)
Frank Stanmore (10 Maart 1877 – 15 Augustus 1943) was 'n Engelse akteur. Hy was bekend vir sy rolle in die rolprente The Christian (1915), The Only Way (1925), Three Men in a Cart (1929), en Don Quixote (1933).
Domalde
Domalde se verhaal word vertel in die Ynglinga saga, Ynglingatal, Heimskringla, Historia Norwegiæ en Íslendingabók.
Outoritarisme
Eienskappe
Outoritarisme is ook geneig om die informele en ongereguleerde uitoefening van politieke mag te behels, 'n leierskap wat 'selfaangestel is en selfs as verkies nie deur burgers se vrye keuse deur mededingers verdring kan word nie, die arbitrêre ontneming van burgerlike vryhede en min verdraagsaamheid vir sinvolle opposisie. 'n Verskeidenheid van ingestelde sosiale beheermaatreëls probeer ook om die burgerlike samelewing te smoor terwyl politieke stabiliteit gehandhaaf word deur die beheer oor en ondersteuning van die gewapende magte, 'n burokrasie wat beman word deur die regime en die skep van getrouheid deur middel van sosialisering en indoktrinasie.
Sistemiese swakheid en weerstandigheid
Andrew J. Nathan merk op dat "regime-teorie" meen dat outoritêre stelsels inherent broos is as gevolg van swak legitimiteit, oormatige afhanklikheid van dwang, oormatige sentralisering van besluitneming en die oorheersing van persoonlike mag bo institusionele norme. [...] Min outoritêre regimes - hetsy kommunisties, fascisties, korporatisties of persona-gedrewe - het dit reggekry om ordelike, vreedsame, tydige en stabiele opvolging te bestuur”.
Primêre sektor van die ekonomie
Die vervaardigingsnywerhede wat die rou materiale wat naby aan die primêre produsente is, versamel, pak, verpak, suiwer of verwerk, word gewoonlik as deel van hierdie sektor beskou, veral indien die rou materiaal ongeskik is vir verkoop of moeilik oor lang afstande vervoer kan word.
Primêre nywerheid is 'n groter sektor in ontwikkelende lande; byvoorbeeld, veeteelt is meer algemeen in Afrika as in Japan. Mynbou in negentien-eeuse Suid-Wallis is 'n gevallestudie van hoe 'n ekonomie van een vorm van aktiwiteit afhanklik kan wees.
Kokonvorming (sosiale verskynsel)
Kokonvorming (Engelsː Cocooning) is om in 'n mens se huis te bly, geïsoleer van waargenome gevaar, in plaas daarvan om uit te gaan. Die term is in 1981 geskep deur Faith Popcorn, 'n futuris, tendensvoorspeller en bemarkingskonsultant. Dit word gebruik in sosiale wetenskap, bemarking , ouerskap , ekonomiese voorspelling  selfhelp, ,  godsdiens , en het in Engels deel geword van standaard taal soos gedefinieër deur verskeie woordeboeke.
Geskiedenis
In 2015 in Fortune, het Popcorn gesê dat 'uber-cocooning, en nou selfs bunkering prominent word omdat mense 'verskrik' geword het vir die wêreldomstandighede.
Digitale kokonvorming
In 'n verslag van 2014 deur Euromonitor International, 'n strategiese marknavorsingsfirma, word beweer dat 'n belangrike gevolg van die groei in mobiele internetgebruik is dat die neiging van kokonvorming - die tuisgesentreerde leefstyl wat die vroeë deel van die eeu gekenmerk het - in die slag gebly het in "...'n beweging na mobiele of individuele kokonvorming, waardeur verbruikers oral en enige tyd in hul eie digitale wêrelde gedompel word."
Wallonië (Waalse beweging)
Definisie van grondgebied
Jean-Claude Van Cauwenberghe pleit ook in sy voorgestelde grondwet dat die Duitssprekende munisipaliteite tot Wallonië behoort en die onskendbaarheid van sy grondgebied. Karl-Heinz Lambertz, destijds minister-president van die Duitstalige Gemeenskap van België, stel voor om in 2002 'n referendum in die Duitstalige streek van België te hou vir 'n moontlike skeuring met die Waalse Gewes en 'n status van die vierde Gewes in België. "Van Cau" weier om hierdie outroit eise met die « Wale wat Duits praten » jy bespreek, want sy isis « elke enwoner van Wallonië is Waalse ». Dieselfde definisie van Waalse grondgebied en Waalse identiteit word verdedig deur ander Waalse aktiviste soos José Happart, maar ook José Fontaine en sy  Mouvement du Manifeste Wallon. Maarten Van Ginderachter beskou dit met hierdie definisie : « Het civiele principe wordt hier op zijn kop gezet: niet het individu bepaalt tot welke gemeenschap hij of zij wil behoren, iemands nationale identiteit is volledig bepaald door zijn of haar woonplaats ».
Dag die Wyse
Volgens legendes kon Dag die taal van voëls verstaan en het hy 'n mossie gehad wat nuus van baie lande vir hom versamel het. Toe die voël op een van sy omswerwinge dood is, het Dag "Reidgotaland" ingeval om sy dood te wreek. Hy is daar in 'n lokval gelei en vermoor. Hy is opgevolg deur sy seun Agne.
Wallonië (Waalse beweging)
Eise in die Belgiese raamwerk
Na die erkenning van die Nederlandse taal as 'n nasionale taal op dieselfde manier as die Franse taal, het die Waalse beweging administratiewe skeiding gevra om 'n eentalige gebied in Suid-België te handhaaf. Sedert 1898 met die Gelijkheidswet, stel Julien Delaitte dit voor die Waalse Liga van Luik voor. Dieselfde organisasie organiseer op 1 Oktober 1905 'n Waalse kongres waar Delaitte die installasie van drie streke in België verdedig: Wallonië, Vlaandere en Brabant.
Maatskappy in projek
Dit is wat Michel Quévit ondersteun in sy algemene verslag Wallonië, 'n maatskappy in projek van die 1ste Kongres La Wallonie au futur in Oktober 1987, wat die vraag stel oor die vermoë van Wallonië om 'n identiteit te skep wat die bevolking bymekaar rondom 'n innoverende maatskappyprojek: "As ek in 'n paar woorde die doel van hierdie kongres moes opsom, sou ek sonder twyfel sê dat ons veral Wallonië wou as 'n MAATSKAPPY IN PROJEK in ons werk beskou."
Ursula Herking
Ursula Herking (28 Januarie 1912 – 17 November 1974) was 'n Duitse aktrise. Sy was bekend vir haar rolle in die rolprente Homeland (1939) en Amore e sangue (1951).
Mercedes-Benz EQ
Mercedes-Benz EQ is 'n komende reeks elektriese voertuie wat deur Mercedes-Benz vervaardig word. Die eerste model is in 2016 op die Paryse Internasionale Motorskou vertoon as die Generation EQ-konsepvoertuig. Mercedes-Benz beoog om teen 2022 tien EQ-modelle te vervaardig, waarvan drie die Smart-handelsmerk sal hê, en tussen 15% en 25% van wêreldwye verkope verteenwoordig. Al die Mercedes-Benz ontwerp- en produksiepogings vir elektriese voertuie sal die EQ-kenteken dra.
Familie
Die voertuig het twee elektriese motors, een op die vooras en een op die agteras. Dit het vierwielaandrywing en 'n kraglewering van 300 kW en 765 Nm Die battery is in die vloer gemonteer en het 'n togreikafstand van 417 km.
Tulbaghia ludwigiana
Tulbaghia ludwigiana is 'n geofiet wat tot die Amaryllidaceae familie hoort. Die spesie is inheems in Eswatini en Suid-Afrika waar dit in al die provinsies behalwe die Vrystaat voorkom.
Psammastra oxygigas
Die spons behoort tot die genus Psammastra en tot die familie Ancorinidae. Die wetenskaplike naam van die spesie is die eerste keer geldig gepubliseer in 1993 deur Lévi.
Mesembryanthemum tomentosum
Verspreiding en habitat
Die plant is inheems aan Namibië en Suid-Afrika, waar dit tot die Noord-Kaap beperk is. Sy natuurlike habitat is droë savanne en klipperige gebiede.
Padkos
Woordherkoms
In 'n paar voetnotas oor dieselfde Dagregister, wys H.J.J.M. van der Merwe op die woorde "bocken" (i.p.v. "geiten"), "hoenders" (i.p.v. "kippen") en selfs die presiese spelling "bagasie" (i.p.v. "bagage") wat op 'n druppel water na Afrikaans lyk.
"Ik quam dan weder in de tent, en zogt hem op nieuw tot de ruiling te persuaderen, maar kon dien avont niets op hem winnen, als dat hy ons wel wat Schaapen tot pads - kost wilde byzetten, wy moesten dan dien avont laat vrugteloos scheiden."
Die Woordenboek der Nederlandsche Taal erken die Suid-Afrikaanse herkoms van padkost: (in Zuid-Afrika) datgene wat men medeneemt als men op het pad gaat, reisbehoefte.
Ook in Vroeë Afrikaanse woordelyste (1971), deur H.J.J.M. van der Merwe, vind mens die woord is opgeneem in A.N.E. Changuion se Proeve van Kaapsch taaleigen (1848): ''Zamenst. padkost, teerkost of mondbehoefte op reis.''. "Padkos" is eweneens opgeneem in Theodorus M. Tromp se De Afrikaansche Taal, hoofstuk 22 uit Herinneringen uit Zuid-Afrika (1879): eten voor onderweg, op reis, en in die lys Afrikaanse woorde en uitdrukkings versamel deur Arnoldus Pannevis (omstreeks 1880): Padkos, teerkost op den weg.
Krypteia
Geskiedenis en funksie
Volgens Cartledge, het lede van die Krypteia die helotedorpe en die omliggende landskap bekruip en op die serviele bevolking gespioeneer. Hul missie was om onrus en opstande te voorkom, en helootse moeilikheidmakers is summier terreggestel. Sulke brutale onderdrukking van die helote het die Spartaanse élite in staat gestel om suksesvolle beheer oor die serviele agrariese bevolking uit te oefen en hulself aan militêre oefening toe te wy. Dit kon ook bygedra het tot die Spartaanse reputasie vir steelsheid aangesien enige kryptes wat gevang is die roede opgelê is.
William Orpen
in Stillorgan, Ierland, Verenigde Koninkryk van Groot-Brittanje en Ierland
Norma Miller
Sy sterf op 5 Mei 2019 in die ouderdom van 99 aan hartversaking.
Alarik en Erik
Alarik en Erik was in die Noorse mitologie twee legendariese konings van Swede se Huis van Yngling wat saam regeer het. Hulle was die seuns van Agne, wat deur hulle opgevolg is.
Autodromo Nazionale di Monza
Vroeë geskiedenis
In 1938–39 is daar 'n groot herbouing onderneem, met die oprig van nuwe pawiljoene en ingange, die oppervlak van die baan is oorgeteer, die hoëspoedring is verwyder en twee nuwe draaie is by die suidelike deel van die baan ingevoeg. Die gevolglike uitleg het 'n Grand Prix-trajek van 6,30 km (3,91 myl) opgelewer, wat gebruik is tot 1954. Die uitbreek van die Tweede Wêreldoorlog het tot gevolg gehad dat resies op die baan tot 1948 opgeskort is, en dele van die baan het verwaarloos weens 'n gebrek aan onderhoud en militêre gebruik. Aan die begin van 1948 is Monza oor 'n periode van twee maande opgeknap en op 17 Oktober 1948 is 'n Grand Prix gehou.
Baanveranderings en modernisering
Met verbeterde tegnologie wat steeds die spoed van renmotors verhoog het, is die baan in 1979 weer aangepas, met toegevoegde sywalletjies, uitgebreide afloopareas en bandversperrings om die veiligheid van bestuurders wat van die baan afjaag, te verbeter. Die infrastruktuur is ook verbeter, met kuipe wat nou 46 motors kon akkommodeer, en 'n opgegradeerde berging- en ondersoekfasiliteite. Hierdie veranderinge het die wêreldkampioenskap vir motorfietse aangemoedig om in 1981 terug te keer, maar verdere veiligheidswerk moes gedurende die 1980s onderneem word. Ook in die 1980's is die podium-, berging- en kuipekompleks, pawiljoene en die kampeerterrein herbou of verbeter.
'n Rondte op die baan in 'n Formule Een-motor
Vir Monza word Formule Een-motors met een van die kleinste vlerkhoeke op die F1-kalender opgestel, om die laagste sleur in die pylvakke te verseker. Daar is net 6 hoekkomplekse by Monza: die eerste twee chicanes, die twee Lesmos, die Ascari-kompleks en die Parabolica. Om hierdie rede word motors vir die beste prestasie op 'n reguit pylvak opgestel.
Motors nader die eerste draai teen 340 km/h in agtste rat, rem op ongeveer 120 meter voor die eerste chicane – die Variante del Rettifilo – gaan dit binne teen 86 km/h in eerste rat, en verlaat dit teen 74 km/h in tweede rat. Dit is die toneel van baie eerste rondte-ongelukke. Hoër randstene is in 2009 by die eerste twee chicanes geïnstalleer om te verhoed dat bestuurders die hoeke sny.
Die afdraande pylvak na Variante Ascari is baie hobbelrig onder die brug. Variante Ascari is 'n baie moeilike opeenvolging van draaie en is die sleutel tot die rondtetyd.
Patsy Ruth Miller
Patsy Ruth Miller (17 Januarie 1904 – 16 Julie 1995) was 'n Amerikaanse aktrise. Sy was bekend vir haar rolle in die rolprente The Hunchback of Notre Dame (1923), Fools in the Dark (1924), Broken Hearts of Hollywood (1926), en Hell-Bent for Heaven (1926).
Lucera
Islamitiese tyd
<!--
Gert-Jan Segers
Gert Jan Maarten (Gert-Jan) Segers (gebore op 9 Julie 1969 in Lisse) is 'n Nederlandse politikus van die ChristenUnie.
Agne
Agne of Agni Skjálfarbondi, ook verkeerdelik Hogne genoem, was in die Noorse mitologie 'n legendariese koning van Swede se Huis van Yngling. Volgens Snorri Sturluson was hy die seun van Dag die Wyse, wat hy as koning opgevolg het. Hy was op baie gebiede bekwaam.
Vratjiesaalwee
Dit was voorheen in die Haworthia genus, as Haworthia pumila of Haworthia maxima.
Newcastle, Noord-Ierland
Nadat miljoene pond aan die opgradering van plaaslike fasiliteite bestee is, het Newcastle begin om homself as activity resort te bemark. Sukses is onder meer behaal met die plaaslike Halloween-feesviering wat intussen 'n karnavalagtige karakter gekry het.
Von Ahnska magasinet
Die gebou oorleef die groot brand in Umeå in 1888 en is deur die Duitse koopman Johan Viktor von Ahn gekoop en verder na die Ume-rivier uitgebrei.
Bergskilpad
Bergskilpaaie wei in semi-droë, doringagtige en grasveldareas, hoewel hulle by uitsondering in natter gebiede opgemerk word. In sowel bloedig warm as yskoue weer kan hulle hul toevlug tot verlate jakkals- en erdvarkgate neem. Die enigste rede vir 'n bergskilpad om self te grawe is om 'n nes te maak om eiers in te lê.
Die dieet bestaan hoofsaaklik uit verskillende soorte gras, bene en hiënamis. Hulle vreet ook vetplante en distels, en in gevangeskap kaktusse.
Legendariese Sweedse konings
Yngling-dinastie
thumb|240px|Dag die Wyse, 'n illustrasie deur Gerhard Munthe (1899).
Die reeks legendariese konings hier onder kom uit die Ynglinga saga, die eerste deel van die Middeleeuse Yslandse digter en historikus Snorri Sturluson se sagaversameling Heimskringla. Die saga is omstreeks 1230 saamgestel en bevat inligting oor die bewind en lewe van die konings van die Yngling-dinastie (Sweeds: Ynglingar), 'n legendariese reeks konings wat glo van die Noorse god Odin afgestam het. Die saga noem die Ynglinge die eerste koninklike bloedlyn van die Swede.
Vidfamne-dinastie
Volgens die Ynglinga saga is die Yngling-dinastie in Swede opgevolg deur Ivar Vidfamne, voorheen 'n minder belangrike koning in Skone, wat 'n nuwe koninklike lyn gestig het.
Historiese egtheid
thumb|220px|links|Die Middeleeuse Sweedse Västgötalagen, wat Olof Skötkonung lys as die eerste koning van Swede.
Jagter-versamelaar
Argeologiese bewyse
Homo erectus het vermoedelik jagter-versameling sowat 1,8 miljoen jaar gelede begin, en blykbaar het Homo sapiens sowat 0,2 miljoen gelede daarmee begin. Prehistoriese jagter-versamelaars het in klein groepe gewoon wat uit verskeie families bestaan het. Dit het die enigste bron van voeding gebly tot aan die einde van die Mesolitikum sowat 10 000 jaar gelede en is geleidelik deur die verspreiding van die Neolitiese Omwenteling vervang.
Vanaf die oorgang tussen die Middel- tot Laat Paleolitikum, sowat 80 000 tot 70 000 jaar gelede, het sommige jagter-visser-versamelaarsgroepe begin spesialiseer deur minder (en groter) diere te jag en ’n kleiner versameling kos bymekaar te maak. Dit het ook die ontwikkeling van gespesialiseerde gereedskap soos visnette, vishoeke en beenharpoene tot gevolg gehad. Die oorgang na die daaropvolgende Neolitikum is hoofsaaklik gekenmerk deur die ongekende ontwikkeling van landboupraktyke. Landbou het sowat 12 000 jaar gelede in die Midde-Ooste begin ontwikkel, asook onafhanklik in baie ander wêrelddele, insluitende Suidoos-Asië, dele van Afrika, Meso-Amerika en die Andes.
Die Amerikaanse antropoloog Jared Diamond meen ook dit het gelei tot die afname in wilde kossorte, veral diere. Volgens hom het die meeste soogdierspesies in Noord- en Suid-Amerika teen die einde van die Pleistoseen uitgesterf weens oorbenutting deur mense: een van verskeie verduidelikings wat bestaan vir die Kwartêre Uitwissing daar.
Robert Stephens
Robert Stephens (14 Julie 1931 – 12 November 1995) was 'n Engelse akteur en vervaardiger. Hy was bekend vir sy rolle in die rolprente Cleopatra (1963), Romeo and Juliet (1968), The Private Life of Sherlock Holmes (1970), en Henry V (1989).
Androginie
Genderuitdrukking
'n Alternatief vir androginie is genderrol-transendensie: die siening dat individuele bevoegdheid op 'n persoonlike basis beoordeel moet word, en nie op die basis van manlikheid, vroulikheid of androginie nie.
Moderne neigings
Elvis Presley het 'n androginiese styl in ruk-en-rol bekend gestel. Sy mooi gesig en gebruik van ooggrimering het baie mense laat dink hy is 'n taamlik "verwyfde man". Toe die Rolling Stones in 1969 in Londen se Hyde Park optree, het Mick Jagger 'n wit "mansrok" gedra. Dit is beskou as die verpersoonliking van die Swinging Sixties.
Reghoek
'n Reghoek is 'n tweedimensionele figuur met vier reguit kante en vier regte hoeke, dit het ongelyke aangrensende sye, anders as 'n vierkant waar al die sye ewe lank is. By 'n reghoek is slegs die teenoorstaande sye ewe lank.
Baltimore/Washington Internasionale Lughawe
In 2008 het die tydskrif Health BWI aangewys as die tweede gesondste lughawe in die Verenigde State. In 2009 het die lughawe 'n toename van ses persent in lugreisigers gehad as gevolg van meer afslagvlugte. In 'n 2009-opname van lughawediensgehalte deur Airports Council International was BWI die wêreld se top-lughawe in die 15-tot-25-miljoen-passasierkategorie. BWI beklee ook die sewende posisie, in mediumgrootte lughawens, gebaseer op klanttevredenheid wat deur JD Power and Associates uitgevoer is.
David Bailey
Engelse mode- en portretfotograaf
Bailey se lewe en werk het as inspirasie vir die rolprent Blow Up gedien wat Michelangelo Antonioni in 1966 in Londen geskiet het en waarin David Hemmings die rol van Thomas, 'n jong modefotograaf, vertolk het.
Ronald Reagan Washington Nasionale Lughawe
Die lughawe se oorspronklike naam was Washington Nasionale Lughawe. In 1998 het die Kongres dit herdoop tot Ronald Reagan Nasionale Lughawe ter ere van oudpresident Ronald Reagan. MWAA bedryf die lughawe met streng toesig deur die federale regering as gevolg van sy nabyheid aan die nasionale hoofstad.
Die lughawe het in 2018 23,5 miljoen passasiers bedien. In 2019 het DCA 23 945 527 passasiers bedien, 'n toename van 1,8% teenoor 2018, en 'n nuwe passasiersrekord vir die lughawe.
Kyrkbron
Dit is die derde brug in die stad wat oor die Ume-rivier gebou is. Eintlik is die brug uit twee afsonderlike brûe saamgestel, elk met 'n laan met op- en afritte wat oor die rivier aan die noordekant strek. Die Kerkbrug is gebou om die verkeer op die nabygeleë Tegsbron te verminder. Die brug is 391 meter lank en het 'n langste span van 47 meter. Die konstruksie van die brug het op 16 Junie 1972 begin en die brug is op 26 September 1975 geopen.
Hyundai i40
Ontwerp
Die motor is ontwerp by Hyundai se Europese R&D-fasiliteit in Russelsheim, Duitsland. Dit word vervaardig in die Ulsan-aanleg in Suid-Korea.
Psammocinia charadrodes
Die spons behoort tot die genus Psammocinia en tot die familie Irciniidae. Die wetenskaplike naam van die spesie is die eerste keer geldig gepubliseer in 1998 deur Cook & Bergquist.
Mikronasie
'n Mikronasie is ‘n entiteit wat nie amptelik deur regerings of internasionale organisasies erken word nie. Dit moet nie verwar word met 'n mikrostaat nie, wat 'n klein land is wat amptelik as soewerein erken word.
Philip Johnson
Philip Johnson
2018 Italiaanse Grand Prix
Wedren
Na afloop van die wedren word Romain Grosjean gediskwalifiseer omdat die onderstel van sy motor nie aan die reëls voldoen nie. Alle renjaers wat agter hom eindig, skuif dus een plek op in die uitslae. Sergej Sirotkin behaal hierdeur sy eerste punt in Formule 1.
Abbie Mitchell
Abbie Mitchell (25 September 1884 – 16 Maart 1960) was 'n Amerikaanse aktrise. Sy was bekend vir haar rolle in die rolprente Lime Kiln Club Field Day (1913) en Junction 88 (1947).
Dary Holm
Dary Holm (16 April 1897 – 29 Augustus 1960) was 'n Duitse aktrise. Sy was bekend vir haar rolle in die rolprente Das Wirtshaus im Spessart (1923), Der Mann ohne Nerven (1924), Die Tragödie einer Liebesnacht (1924), en Rätsel einer Nacht (1927).
Cass Elliot
Cass Elliot is een van honderde musikale kunstenaars wie se bandopnames in die groot brandramp op 1 Junie 2008 in die Universal Music-ateljees in Universal City, Kalifornië verlore gegaan het.
Marioepol
Gesondheidsorg
Mariupol is 'n groot mediese sentrum in die suide van Donetsk-streek.
Rhodesfield (Gautrein-stasie)
Rhodesfieldstasie is 'n treinstasie in die voorstad van Rhodesfield, in Kemptonpark.
Psammocinia halmiformis
Psammocinia halmiformis is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Marlboro (Gautrein-stasie)
Marlboro-rylaan (N3) Marlboro Gauteng
John McAfee
John David McAfee (18 September 1945 – 23 Junie 2021) was 'n Brits-Amerikaanse rekenaarprogrammeerder en sakeman. Hy stig die sagtewaremaatskappy McAfee in 1987 en bestuur dit tot en met sy uittrede in 1994. McAfee word suksesvol met die vrystelling van hul eerste kommersiële antivirussagteware, en vandag vervaardig die besigheid 'n reeks bedryfsekuriteitsagteware. Die maatskappy word in 2011 deur Intel gekoop, maar behou steeds die McAfee-merknaam. McAfee se netto waarde bereik 'n hoogtepunt van $100 miljoen in 2007 voor sy beleggings tydens die groot resessie van 2007–2008 in duie gestort het.
Dood
Op 23 Junie 2021 is McAfee dood aangetref in sy tronksel by die Brians 2-gevangenis naby Barcelona, ​​ure nadat die Spaanse nasionale hof sy uitlewering aan die Verenigde State beveel het op kriminele aanklagte wat in Tennessee aanhangig gemaak is deur die Verenigde State se departement van Justisiebelastingafdeling. Die Katalaanse departement van justisie het gesê "alles dui daarop" dat hy homself om die lewe gebring het deur te hang. 'n Amptelike lykskouing het sy selfmoord bevestig.
Sandton (Gautrein-stasie)
Adres
Yngling
Die Ynglinge was 'n dinastie van konings, eers in Swede en later in Noorweë, wat hoofsaaklik in die gedig Ynglingatal beskryf word. Die dinastie verskyn ook as Scylfinge (Oudnoors: Skilfingar) in Beowulf. Toe Beowulf en Ynglingatal in die 8ste tot 10de eeu geskryf is, het die digters van dié tyd verwag hulle lesers moet baie agtergrondinligting oor die konings hê, en dit kan gesien word in die baie sinspelings in die bronne.
Die dinastie het beweer hulle stam van die gode Freyr en Njord af, en ander konings was waarskynlik ook mities, terwyl ander werklik kon bestaan het: veral Egil, Ottar, Ale en Adils, wat in Beowulf sowel as Noorse bronne genoem word.
Snorri Sturluson skimp egter in Skáldskaparmál dat hulle 'n minder goddelike oorsprong gehad het.
Psammocinia maorimotu
Psammocinia maorimotu is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Fakultatiewe herversekering
Fakultatiewe herversekering is 'n tipe herversekering waarby risiko's indiwidueel onderskryf word, d.w.s. die herversekeraar besluit watter risiko's dit van 'n sekere versekeringsboek wil aanvaar en teen watter premie. Fakultatiewe herversekering kontrasteer dus met verhandelingsherversekering waar 'n herversekeraar met 'n versekeraar ooreenkom om 'n sekere persentasie van elke nuwe risiko wat op die boeke kom teen 'n premie wat deur 'n voorafbepaalde formule vasgestel word, te herverseker.
Rut
Toe Naomi na haar man en seuns se dood in Moab terugkeer Betlehem toe, kom Rut, haar een Moabitiese skoondogter, saam. Rut ontmoet vir Boas op sy koringland buite Betlehem en trou later met hom. Die mooi verhaal vertel hoe 'n ou gebruik, dié van losser, in die vroeë geskiedenis van Israel toegepas is. Wanneer 'n man gesterf het, moes sy naaste manlike bloedverwant die weduwees en weeskinders onder sy sorg neem. Hy moes toesien dat hulle versorg word en dat die familiegrond wat in vreemde hande geval het, losgekoop word. Daarom is hy die losser genoem.
Verder verduidelik die boek ook hoe dit gebeur het dat daar Moabitiese bloed in Dawid se are gevloei het, en dit ten spyte van die bepaling van Deuteronomium 23:3-6.
Snorri Sturluson
Snorri Sturluson (moderne Noors: Snorre Sturlason, moderne Sweeds: Snorre Sturlasson; 1179 - 22 September 1241) was 'n Yslandse skrywer, digter en historikus. Daar word algemeen aanvaar dat hy dele saamgestel het van die Prosaïese Edda, 'n belangrike bron van wat vandag as die Noorse mitologie bekend is.
Bennett-Lapid-kabinet
Ministers en adjunkministers
Die ministers was ingesweer op 13 Junie en die adjunkministers op 28 Junie 2021.
Verhandelingsherversekering
Verhandelingsherversekering is vorm van proporsionele herversekering waar 'n herversekeraar met 'n versekeraar ooreenkom om elke nuwe risiko wat op die boeke kom, teen 'n sekere persentasie te herverseker teen 'n premie wat deur 'n voorafbepaalde formule vasgestel word. Die herversekeraar het dus nie die geleentheid om ongewensde risiko's te verwerp nie. Dit is in teenstelling met fakultatiewe herversekering, waar 'n herversekeraar wel elke risiko indiwidueel kan aanvaar of verwerp. Die persentasie van risiko-oordrag word die retensievlak genoem.
Mary Moder
Mary Moder (28 November 1905 – 11 Julie 1993) was 'n Amerikaanse aktrise. Sy was bekend vir haar rol in die rolprent The Harvey Girls (1946).
Ontwikkelde land
IMF se gevorderde ekonomieë
Volgens die IMF word die volgende 39 ekonomieë as "gevorderd" geklassifiseer:
Frans Banninck Cocq
Biografie
Frans was die seun van Jan Jansz Cock, 'n plaaslike apteker in die Warmoesstraat en Lysbeth Frans (Banninck). Hy is op 27 Februarie 1605 in die nabygeleë Ou Kerk gedoop. Aangesien sy ouers nie getroud was nie, het dit 'n skandaal veroorsaak, maar op 17 September dieselfde jaar het hulle na die stadhuis gegaan om in die huwelik te tree. Albei was familie van Cornelis Hooft. Frans het tussen 1625 en 1627 regte studeer in Poitiers en Bourges. Hy word kaptein van die burgermag nadat hy na Amsterdam teruggekeer het. In 1630 trou hy met Maria Overlander van Purmerland, dogter van Volkert Overlander (haar suster Geertruid Overlander was getroud met Cornelis de Graeff), handelaar en een van die stigters van die Verenigde Oos-Indiese Kompanjie, en 'n paar keer burgemeester van Amsterdam. Toe sy skoonpa oorlede is, erf Banninck Cocq sy eiendomme, waaronder 'n kanaalhuis, die kasteel van Ilpenstein noord van Amsterdam, tesame met die titel Lord van Purmerland en Ilpendam. Banninck Cocq het die hoofsaal versier met portrette van die voorvaders van sy vrou. Die egpaar het geen kinders gehad nie. Rondom 1630 volg Banninck Cocq sy skoonpa op as 'n lid van die stadsraad. In 1651 word hy aangestel as burgemeester van Amsterdam. Hy was 'n adviseur vir sy swaers Cornelis en Andries de Graeff. In 1653 word hy herkies.
Prisma
Die beginsel word byvoorbeeld toegepas in die pentaprisma, wat in die beeldsoeker van spieëlreflekskamera gebruik word pentaprisma het as hoofvlak 'n reghoekige vyfhoek en 3 versilwerde mantelvlakke waarteen die beeld weerkaats word. In vergelyking met 'n gewone spieël het 'n prisma 'n aantal voordele. Die stand van die verskillende spieëlvlakke ten opsigte van mekaar bly byvoorbeeld altyd presies dieselfde, die (soms 'n groot aantal) weerkaatsingsvlakke kan nie vuil word nie, 'n prisma oksideer nie en is ook redelik goed bestand teen beskadiging in vergelyking met die uiters dun metaalfilm van 'n optiese spieël.
Vlag van die Filippyne
’n Unieke kenmerk van hierdie vlag is sy vermoë om ’n oorlogstoestand aan te dui as dit met die rooi baan bo-op vertoon word, wat effektief behaal word deur die vlag onderstebo te draai. Wanneer die vlag in oorlogstye vertikaal gebruik word, is die rooi baan links, soos gesien deur die waarnemer. In vredestyd kan die blou veld egter bo of links gesien word.
Simboliek
Die vlag van die Filippyne is reghoekig met ’n gelykhoekige driehoek wat gelykheid en broederskap voorstel; ’n horisontale blou baan wat vrede, waarheid en geregtigheid voorstel; en ’n horisontale rooi baan wat patriotisme en dapperheid voorstel. In die middel van die wit driehoek is ’n goue son met agt strale wat eenheid, vryheid, volksdemokrasie en soewereiniteit voorstel. Elke straal stel een van die eerste agt provinsies voor wat die Filippynse Rewolusie in 1896 teen Spanje begin het. Ambrosio Rianzares Bautista wat die Filippynse Onafhanklikheidsverklaring geskryf het en wat dit per geleentheid van die proklamasie op 12 Junie 1898 gelees het, het die agt provinsies as Manila, Cavite, Bulacal, Pampanga, Nueva Ecija, Tarlac, Laguna en Batangas geïdentifiseer. Die drie vyfpuntige sterre stel die drie vernaamste eilande waar die revolusie begin het, voor, nl. Luzon, Panay en Mindanao, soos genoem in die Onafhanklikheidsverklaring van 1898.
Die simboliek wat in die Onafhanklikheidsverklaring van 1898 toegeken is verskil van die huidige amptelike verduideliking. Volgens die dokument stel die wit driehoek die embleem van die Katipunan, die geheime vereniging wat Spaanse oorheersing teengestaan het, voor. In die dokument staan dat die vlag se kleure die vlag van die Verenigde State herdenk as ’n uiting van dank vir Amerikaanse beskerming teen die Spanjaarde gedurende die Filippynse Rewolusie. Daar staan ook dat een van die drie sterre die eiland Panay voorstel, eerder as die hele Visayas. Die proklamasie verklaar ook dat die son die reuse treë voorstel wat deur die seuns van die land gemaak is op die pad van vooruitgang en beskawing. Voorts word Bataan in die plek van Tarlac genoem as een van die agt provinsies wat deur die son se strale voorgestel word.
Prisma
Dispersie en polarisering
In 'n soortgelyke achromatiese prisma word die skynbare ongevoeligheid vir 'n sekere golflengte veroorsaak deurdat die afwykingsverskil wat deur die flintglasprisma ontstaan, uitgewis word deur die van kroonglasprismas. Prismas word ook vir die polarisering van lig gebruik, soos byvoorbeeld in 'n polariseermikroskoop. By die polariseerprisma word gebruik gemaak van die dubbele breking van anisotrope kristalle soos die kalkspaatkristal.
Vlag van die Filippyne
Huidige vlag
Die vlag van Kuba het die ontwerp van die Filippynse vlag beïnvloed net soos Kuba se revolusie teen Spanje tot ’n mate die Filippynse revolusie beïnvloed het.
Die Filippynse Gemenebes is in 1935 ingehuldig. Op 25 Maart 1936 het president Manuel L. Quezón die Uitvoerende Bevel No. 23 uitgevaardig wat ’n tegniese beskrywing en spesifikasies vir die vlag gebied het. Onder die bepalinge was die definisie van die driehoek aan die vlagpaalkant as ’n gelyksydige driehoek, die hoogte-breedte-verhouding is vasgelê as 1:2 en die presiese hoeke van die sterre, die geometriese en estetiese ontwerp van die son en die formele verwydering van die mitiese gesig van die son. Die skakerings van die kleure is egter nie gespesifiseer nie. Hierdie spesifikasies is tot op hede onveranderd. In 1941 is Vlagdag na 12 Junie geskuif om die Filippynse onafhanklikheidsverklaring van 1898 te gedenk.
Verbode handelinge
Volgens die wet sal oortreders na skuldigbevinding met ’n boete of tronkstraf gevonnis kan word.
Nasionale Vlagdag
Die Nasionale Vlagdag word jaarliks op 28 Mei in die Filippyne gevier. Die Nasionale vlagweek begin elke jaar op 28 Mei en eindig op 12 Junie.
Psammocinia samyangensis
Psammocinia samyangensis is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Ian Morris
Vroeë Lewe
Morris het grootgeword in die Verenigde Koninkryk. Hy het Alleyne's High School in Stone, Staffordshire bygewoon, en antieke geskiedenis en argeologie studeer by die Universiteit van Birmingham. Hy het sy PhD by Universiteit van Cambridge verkry.
Ficus populifolia
Ficus populifolia is 'n boom wat tot die Moraceae-familie hoort. Die spesie is inheems in Benin, Burkina Faso, Djiboeti, Eritrea, Ethiopië, Gambië, Ghana, Ivoorkus, Jemen, Kameroen, Kenia, Nigerië, Saoedi-Arabië, Sentraal-Afrikaanse Republiek, Somalië, Soedan, Tanzanië, Togo, Tsjad en Uganda.